"Setswana Puo ya Gae (HL)/P2 17 DBE/Ngwanaitseele 2018 NSC POTSO 12: POTSO YA TLHAMO NTLHOMOLE MMUTLWA – OM Lobelo Bapisa thuto e e fitlhelwang mo pading e, le e re itemogelang yona mo dikolong gompieno. Tshegetsa karabo ya gago ka ditiragalo go tswa mo pading e. Boleele jwa tlhamo e nne mafoko a a ka nnang 400 - 450. [25] POTSO 13: DIPOTSO TSE DIKHUTSHWANE NTLHOMOLE MMUTLWA – OM Lobelo Buisa nopolo e e latelang, mme o arabe dipotso. NOPOLO D Letsatsi le ne le setse le le fa godimo, Matsetseleko a tshwanetse gore a ka bo a sa bolo go ya tirong. O ne a tsoga a imakaletse thata, a le bokgwabo e kete setsenwa se sa tswa go entiwa. O ne a tlotlela Segonyamatlho ka toro eo ya gagwe e e makatsang. O ne a ipaakanya ka lepotlapotla, mme a itatlhela mo mmotokareng wa gagwe a wela tsela. 5 Matsetseleko o ne a tlhola a dira ka maikutlo a a hubitseng letsatsi leo, a ipotsa gore toro eo e ka tswa e raya eng tota. A nagana gore ka gongwe ke badimo, ba galefetse fa a latlhile legae a ile le naga. Mogaetsho go a diragala dinako dingwe e bile mongwe le mongwe yo o dumelang mo setsong, a ka go bolelela ka ditoro tse di ntseng jalo. Bangwe ba re ke badimo, ba a bo 10 ba go etetse, ba go tsibosa ka melato e o e dirileng kgotsa ka dikano tse o sa di diragatseng. Nnete yona ke gore, toro e maphata. Go lora go bontsha gore tlhaloganyo ya motho e a dira le fa a robetse, e bile o kgona go dira dilo tse dingwe a ntse a le mo borokong, jaaka go gotlhola, go ingwaya kgotsa go fetoga fa a sa robala sentle. Jaanong go ya ka ditumelo tse di farologaneng, bakeresete ba dumela gore Modimo o 15 kgona go go etela mo torong, go go bolelela se a sa se itumeleleng kgotsa go fetisa thomo ya gagwe. Go fela jalo ka badimo. Mogaetsho, o itse sentle fa Modimo le badimo, ba ka se go etele o ntse gongwe le ditsala tsa gago, o le mo mmileng, le fa o le mo kopanong o bua le batho. Batho bao ba ka nagana fa o tsenwa, e bile le wena o ka nagana fa o 20 bona sepoko. Ke ka moo Modimo kgotsa badimo, ba go etelang mo torong gonne e le yona tšhono ya bona go ka bua le wena, go se ka moo o ka ganetsanang le bona ka teng, e bile o tlile go utlwa tsotlhe tse ba batlang go go bolelela tsona. Matsetseleko o ne a sa itse gore a ka dira jang morago ga toro eo. O ne a nagana ka go ya go gaola kwa gae, go kwala lekwalo kgotsa go roma mongwe koo. Sebe sa phiri 25 o ne a tshaba rraagwe le banna ba lekgotla. Baeletsi botlhe ba ga Kgosi Kgololo ba ne ba nyoretswe madi a gagwe, ba ne ba ikana bosigo le motshegare gore fa a ka fitlha, ba tlile go mo nwa madi a tshela. Tlhotlheletso yotlhe eo, e ne e tswa mo go Kgori, rraagwe Matsetseleko. O ne a ikutlwa a nyenyefetse thata mo morafeng, e bile a tsenwe ke matlho ka se se dirilweng ke Matsetseleko. Go ngweega fa gae, le go fetola 30 rraagwe motho yo o maaka fa pele ga Kgosi le lekgotla. Kwalololo e ileditswe Phetla"